Մարսել Պրուստի հարցաշար

[մինի|265x265փքս|[Մարսել Պրուստ . 1895 թվականի լուսանկար]]
**Մարսել Պրուստի հարցաշար** (), ֆրանսիացի հայտնի գրող Մարսել Պրուստի հարցաշարը, որի պատասխանները հայտնի են դարձրել հարցաթերթիկների այս տեսակը։ Հետագայում նմանատիպ հարցերի ցանկացած խումբ կոչվել է «Պրուստի հարցաշար», թեև դրանք այլևս որևէ առնչություն չեն ունեցել անձամբ Պրուստի հետ: Հարցաշարերը հայտնվել են դեռևս գրողի ծնվելուց առաջ և տարածված Եվրոպայում և աշխարհի այլ երկրներում։ Տարբեր ձևերով նման հարցումները պահպանվել են մինչ օրս և օգտագործվում են, մասնավորապես, հեռուստատեսությամբ, այլ լրատվամիջոցներում և ինտերնետում:

## Նախապատմություն
19-րդ դարի վերջում, դեռես դեռահաս Պրուստը լրացրել է հարցաթերթիկ, որը կոչվել է «Մտքերի, զգացմունքների և այլնի ձայնագրման ալբոմ», որը պատկանում էր իր ընկեր Անտուանետին՝ Ֆրանսիայի ապագա նախագահ Ֆելիքս Ֆորի դստերը: Այն ժամանակ անգլիական սրահներում մոդայիկ ու տարածված են եղել նման հարցաթերթիկները, որոնք ցույց էին տալիս դրանք լրացնող մարդկանց ճաշակը, բնավորության գծերը, ձգտումներն ու համոզմունքները։

Նորաձև սրահի այս ավանդույթը սկիզբ է առել կրթված վիկտորիանական հասարակությունում և հայտնի է եղել որպես «խոստովանության ալբոմ», պարունակել է մի շարք հարցեր յուրաքանչյուր էջում: Ալբոմի տերն այն նվիրել է ընկերներին ու ծանոթներին՝ որպես հուշ հավաքելով նրանց պատասխաններն ու հայտարարությունները։ Այս մոլուցքը տարածվել է ամբողջ Եվրոպայում և երկար ժամանակ մնացել նորաձևության մեջ: Այս կարգի հարցաթերթիկներից կազմվել են «խոստովանություններով» և «ճանաչումներով» ալբոմներ կամ գրքեր, որոնք պարունակել են հարցերի բավականին ստանդարտ ցանկ, որոնց պատասխաններն ուղեկցվել են հարցվողների լուսանկարներով և դիմանկարներով, ինքնագրերով, ինչպես նաև բանաստեղծություններով, մաղթանքներով և այլն, ինչը շատ առումներով ավելի է մոտեցնում այս հարցաթերթիկները, սենտիմենտալիզմի և ռոմանտիզմի շրջանների հայտնի «այլ մարդկանց խոսքերից» ալբոմներին (տեքստերին)։

Նման գործունեության հանրաճանաչության վկայությունը կարելի է գտնել Ֆրանցիսկա Կուգելմանի խոսքերում, որը մտերիմ է եղել Կարլ Մարքսի ընտանիքի հետ. «Հանովերում գտնվելու ընթացքում Ժենին մորս այսպես կոչված խոստովանության գիրք է տվել. այդպիսի գրքեր հայտնվեցին այդ ժամանակ Անգլիայում, իսկ հետո Գերմանիայում «Ճամաչիր ինքդ քեզ» վերնագրով»: Այս հոբբին տարածվել է և ստացել տարբեր ձևեր, նման հավաքածուների տերերը փոստով հարցաթերթիկներ են ուղարկել՝ դրանք լրացնելու խնդրանքով, իսկ ավելի ուշ սկսել են հրապարակվել հայտնի մարդկանց պատասխանները։ Շատ պատմական դեմքեր պատասխանել են խոստովանության ալբոմներին՝ Օսկար Ուայլդը, Կարլ Մարքսը, Արթուր Կոնան Դոյլը, Ստեֆան Մալարմեն, Պոլ Սեզանը, Մարտին Բուշերը և Էնցո Կելը։

## Պրուստի պատասխանները
Պրուստն իր կյանքում մի քանի անգամ լրացրել է հարցաշարը՝ միշտ ոգևորությամբ։ Մարսել Պրուստի կողմից լրացված երկու հարցաթերթեր պահպանվել են մինչ օրս։ Առաջինը, որը թվագրվում է 1886 թվականին, գրողը ավարտել է 13 կամ 14 տարեկանում; երկրորդը՝ 1891 կամ 1892 թվականներին,19 կամ 20 տարեկանում։ Պրուստի երկրորդ հարցաշարը տպագրվել է շատ ավելի վաղ, քան առաջինը *La Revue Illustrée* ամսագրում 1890-ականներին, այսինքն՝ Պրուստի կենդանության օրոք,երբ նա գրական ճանաչման դեռ չէր հասել։ 1924 թվականին գտնվել է նրա պատասխանները պարունակող մի ձեռագիր, որը թվագրվում է 1890 թվականին։ 2003 թվականի մայիսի 27-ին այն աճուրդում վաճառվել է 102․000 եվրոյով։ Այս հարցաշարը պարունակող ալբոմը Անտուանետա Ֆորի անձնական իրերի մեջ գտել է նրա որդին՝ հոգեվերլուծաբան Անդրե Բերժեն։ Նա հրապարակել է Պրուստի պատասխանների էջը ֆրանսիական *Les Cahiers du Mois* գրական ամսագրում։ Իր «Բախտավոր գտածոյի մասին» վերնագրով հոդվածում Բերգեն պնդել է, որ Պրուստի պատասխանների տեքստը հոգեվերլուծության կարիք ունի: Այսպիսով, նա նշել է, որ «դժբախտության գաղափարը» հարցին Պրուստը պատասխանել է. «Մորից հեռու լինել», այնուհետև ջնջելլ է արտահայտության մի մասը՝ այն փոխարինելով «մորից բաժանվել» բառերով։

Ինքը՝ Մարսել Պրուստը, չի ստեղծել հարցաշարերը, հարցաթերթիկներ եղել են նրա ծնունդից առաջ, բայց հենց նրա պատասխաններն են ճանաչվել ամենայուրահատուկը, և այդպիսի հարցաթերթիկներն անցել են պատմության մեջ Պրուստի անունով։

### Հարցում թիվ 1
Հարցաշարը թվագրված է 1887 թվականի սեպտեմբերի 4-ով և բաղկացած է 24 հարցից։

### Հարցում թիվ 2
Հարցաշարը թվագրվում է մոտ 1890 թվականին կամ մի փոքր ավելի ուշ, այն բաղկացած է 31 հարցից։

## Նշումներ


## Ծանոթագրություններ

Կատեգորիա:Հոգեբանական թեստավորում
Կատեգորիա:Հոգեմետրիկա
Կատեգորիա:Մարսել Պրուստ
Կատեգորիա:Ֆրանսիական գրականություն